**Ενδεικτικές δραστηριότητες για την περιγραφική αξιολόγηση**

Οι μέθοδοι για την αξιολόγηση που μπορούν να χρησιμοποιηθούν συνδυαστικά για τη συλλογή τεκμηρίων περιλαμβάνουν:

**-Τον ρόλο των μαθητών/τριών**

α) αυτοαξιολόγηση

β) ετεροαξιολόγηση

γ) ατομικός φάκελος (portfolio)

Παρακάτω υπάρχουν ερωτηματολόγια Αυτοαξιολόγησης και Ετεροαξιολόγησης και περιγράφεται τι μπορεί να περιλαμβάνει ο ατομικός φάκελος. Στον ατομικό φάκελο μπορεί να περιέχεται και ημερολόγιο μαθητή/τριας. Καλούμε δηλαδή τα παιδιά να κρατούν ημερολόγιο: ένα μικρό τετράδιο ή ηλεκτρονικό αρχείο που θα το συμπληρώνουν κάθε φορά μετά τις συναντήσεις και παρακάτω υπάρχει μια λίστα με αναστοχαστικές ερωτήσεις που μπορούν να βοηθήσουν στην καταγραφή σημείων της διαδικασίας.

-**Τον ρόλο του/της εκπαιδευτικού**

δ) παρατήρηση

ε) ημερολόγιο

στ) συζητήσεις και συνεντεύξεις με τα παιδιά

ζ) ειδικά οργανωμένες και σχεδιασμένες δραστηριότητες

Η παρατήρηση και το ημερολόγιο από κάθε συνάντηση είναι πολύ βοηθητικά για την τελική αξιολόγηση, αλλά μπορούν να λειτουργήσουν και διαμορφωτικά κατά τη διάρκεια του προγράμματος. Παρακάτω υπάρχει λίστα με ερωτηματολόγιο αναστοχασμού που μπορεί να βοηθήσει και στη συμπλήρωση του ημερολογίου και στην οργάνωση αναστοχαστικών συζητήσεων στην τάξη.