**2ο Εργαστήριο**

**Εισαγωγή στις βιολογικές τροφές – Παραγωγή βιολογικών προϊόντων**

Αφού οι μαθητές/τριες ήρθαν σε μια πρώτη επαφή με την έννοια της βιολογικής καλλιέργειας και των βιολογικών προϊόντων, ο/η εκπαιδευτικός αρχικά ζητά από τους/τις μαθητές/τριες να αναζητήσουν στο διαδίκτυο ετικέτες βιολογικών προϊόντων και να εντοπίσουν βασικές ομοιότητες και διαφορές που έχουν με τις ετικέτες αντίστοιχων «συμβατικών» προϊόντων. Με τις ετικέτες των προϊόντων μπορούν να δημιουργήσουν ένα Photo Collage με αντίστοιχο ψηφιακό εργαλείο ([Photo Collage Maker](https://photo-collage.net/photo-collage-maker/), [photocollage](https://www.photocollage.com/), [canva](https://www.canva.com/create/photo-collages/) ). Τις διαφορές και ομοιότητες μπορούν να τις γράψουν σε ένα online text editor λογισμικό ( [Edit Pad](https://www.editpad.org/), [Text editor](https://texteditor.co/)). (10΄)

Στη συνέχεια χωρίζει τους/τις μαθητές/τριες σε δύο ομάδες. Η 1η ομάδα θα δει ένα βίντεο με τίτλο «[Η διαδικασία παραγωγής βιολογικών αυγών](https://www.youtube.com/watch?v=H8Fgdfm9gLw)» (μετά τα 2.22΄ λεπτά) ενώ η 2η ομάδα θα παρακολουθήσει το βίντεο με τίτλο [Βιοκαλλιέργεια](https://www.youtube.com/watch?v=GInJ1k_PWg8) και θα αντλήσει πληροφορίες για την παραγωγή των λαχανικών.

Τις παρατηρήσεις τους μπορούν να τις γράψουν σε ένα online text editor λογισμικό. (25΄)

Ακολουθεί παρουσίαση των αποτελεσμάτων στην ολομέλεια. (10΄)